La 15-an de Januaro 2001 estis lanĉita la Vikipedia projekto – libera, reta ĝenerala enciklopedio. Ĝia misio estis granda: krei mondon en kiu ĉiu homo povas libere partopreni en tuto de homara scio. Post 20 jaroj ni povas konstati, ke Vikipedio estas fervore sur la vojo por atingi tiun mision.
#000000
La tuta Vikipedia projekto startis per la angla kaj baldaŭ komencis aliĝadi aliaj lingvoj. La Esperanta Vikipedio estis kreita kiel nur 11-a Vikipedio, ankoraŭ en la sama jaro kiel la angla. Ja, esperantistoj ofte estas homoj kiuj venigas novigojn al la mondo. Esperanta Vikipedio tiel festos sian 20-jariĝon fine de la jaro 2021.
#000001
Vikipedia emblemo estas puzla globo (aludanta al Terglobo), kies supra parto mankas rememorigante, ke pro daŭra evoluo de homara scio, Vikipedio neniam estos finverkota
#000002
Post 20 jaroj estas verkitaj pli ol 55,5 milionoj da artikoloj en 317 diversaj lingvoj. Vikipedioj en pluraj lingvoj ankoraŭ maturiĝas en la Vikimedia Kovilo, frata projekto por novaj lingvaj versioj de Vikimediaj projektoj. Al Vikipedioj sume registriĝis preskaŭ 10 milionoj da redaktantoj, de kiuj preskaŭ 4 mil estas nuntempaj administrantoj. Kvankam la preferata loko por dosieroj estas Vikimedia Komunejo, en Vikipedioj estas alŝutitaj sume pli ol 2,5 milionoj da dosieroj. Nure en la angla Vikipedio estis faritaj jam pli ol 1 miliardo da redaktoj. Vikipedion kaj ĝiajn fratajn projektoj legas ĉ. duon-miliardo da unikaj homoj ĉiumonate.
#000004
Vikipedio estis la unua, kiu vere komencis la revolucion. Nelonge poste tamen montriĝis, ke homoj aldonas enhavon ne tre taŭgan por ĝenerala enciklopedio, sed daŭre utilan por edukado. Tial iom post iom naskiĝis ankaŭ ĝiaj frataj projektoj:
#000006
Vikipedio estis unue financata de privata enterpreno de ĝia fondinto. Por provizi pli grandan daŭropovecon kaj protekton por la ĉiam pli kaj pli valora marko, estis starigita neprofitcela Fondaĵo Vikimedio, kiu oficiale transprenis prizorgadon de Vikimediaj projektoj. Unuaj prizorgantoj estis volontuloj, sed post certa limo estis bezonataj dungitoj. Fakte, la unua dungito estis esperantisto Brion Vibber, kiu krom aliaj agadoj ankaŭ enkondukis eblon uzi en Vikipedio Esperantajn ĉapelitajn literojn. Tiun eblon utiligis ankaŭ aliaj lingvoj kun supersignoj.
#000008
La Fondaĵo Vikimedio prizorgadis teĥnikan infrastrukturon kaj oficialaĵojn, sed ne vere povis proksime labori kun multajn komunumoj, kiuj kreiĝis ĉirkaŭ la projektoj. Tial unue landoj kaj poste lingvoj kaj temoj komencis starigadi organizojn. Unu el tiuj organizoj estas ankaŭ Esperanto kaj Libera Scio (ELiSo), estontece nomota Vikimedio Esperanto (VMEO), kiu helpas al disvolviĝado de Esperantlingvaj projektoj kaj la temo de Esperanto en alilingvaj vikimediaj projektoj. ELiSo daŭrigas la tradicion de esperantistoj kiel pioniroj – ĝi estis nur la 3-a Vikimedia Uzanto-Grupo, kaj daŭre restas la plej longe, seninterrompe funkcianta. Probable ankaŭ en via lando funkcia loka Vikimedia organizo!
#000009
Nuntempe homaro evoluiĝas multe pli rapide ol iam ajn en la historio, kaj eĉ mem rapideco de tiu evoluo plirapidiĝas. Tial, tio kio funkciis hieraŭ, ne nepre funkcias hodiaŭ, kaj tio kio hodiaŭ estas obskura povas morgaŭ furori. Ankaŭ Vikipedio kaj la tuta Vikimedia movado adaptiĝas al tiuj ĉi novaj kondiĉoj. Ekzemple pli multe estas uzata teĥnologio por maŝin-asistata tradukado, centrigado de datumoj kaj funkcioj, kaj estas esplorataj novaj manieroj de kontribuado kaj konsultado.
#000010
Vikipedio, pli ol enciklopedio (Germana Esperanto-Kongreso 2023)
#000017
Pri ni Imagu la mondon en kiu ĉiu unuopa homo povas partopreni en sumo de homara scio per kaj pri Esperanto – tian mondon ni kreas.
Ni subtenas disvolviĝon de Vikipedio kaj de ĝiaj frataj projektoj – en kaj pri Esperanto – per konkursoj, trejnadoj, partneradoj, varbado, kaj alimaniere.
Se vi ŝatas tion, subtenu nian laboron kaj / aŭ membriĝu! Kune ni helpos pli <3
#000018
Imagu la mondon en kiu ĉiu unuopa homo povas partopreni en sumo de homara scio per kaj pri Esperanto – tian mondon ni kreas.
#000019
Ni subtenas disvolviĝon de Vikipedio kaj de ĝiaj frataj projektoj – en kaj pri Esperanto – per konkursoj, trejnadoj, partneradoj, varbado, kaj alimaniere.
#000020